DJNovice - julij 2025

### **OBVESTILO – BREZPLAČNA PREDSTAVITEV UredbE o spremembah in dopolnitvah uredbe o zelenem javnem naročanju**

Obveščamo vas, da je bila v Uradnem listu RS, št. 43/2025 z dne 17. 6. 2025 objavljena [Uredba o spremembah in dopolnitvah Uredbe o zelenem javnem naročanju](https://www.uradni-list.si/glasilo-uradni-list-rs/vsebina/2025-01-1761/uredba-o-spremembah-in-dopolnitvah-uredbe-o-zelenem-javnem-narocanju), ki začne veljati 3 mesece po objavi, tj. 17. 9. 2025.

Novela v prvi vrsti prinaša novo definicijo »energetska učinkovitost na prvem mestu«, hkrati pa se zamenjuje termin »energijska« z »energetska«. Uredba uvaja nove predmete za katere je obvezno upoštevati cilje - podatkovni centri, strežniški prostor in storitve v oblaku. Dodatno se med elektronsko pisarniško opremo dodajajo predmeti mobilni in pametni telefoni. Pri nekaterih obstoječih predmetih se viša delež za izpolnjevanje zahtevanega cilja (različni gospodinjski aparati, razsvetljava, čistila, rastline, itd.). Pri predmetu cestnih vozil se širi nabor vozil, za katere Uredba o zelenem javnem naročanju ne velja, pri naročilu storitev šolskih prevozov pa se dodaja nov pogoj med izjeme za uporabo Uredbe. Prav tako pa se z novelo Uredbe spodbuja nakup rabljenih oz. obnovljenih proizvodov.

Ministrstvo za javno upravo (Direktorat za javno naročanje) bo v sodelovanju z Ministrstvom za okolje, podnebje in energijo izvedlo **brezplačno spletno predstavitev** spremembe Uredbe o zelenem javnem naročanju.

Predstavitev bo potekala na daljavo preko MS TEAMS, v ponedeljek, **15. 9. 2025**, od 11. do 13. ure.

Več informacij in prijave so na voljo na naslednji povezavi:[**Upravna akademija - Predstavitev spremembe Uredbe o zelenem javnem naročanju**](https://ua.gov.si/aktivnosti/detajli/?ID=66ccca13-7568-f011-abaa-00505681a7a7&Tag=582,459)

**STIK Z NAMI**

**Ministrstvo za javno upravo, Direktorat za javno naročanje, Tržaška cesta 21, 1000 Ljubljana**

Telefonsko svetovanje (sistem javnega naročanja): 01 478 1688, **v času od 1. 7. 2025 do 31. 8. 2025** vsako **sredo** med 9.00 in 12.00 uro: <https://ejn.gov.si/direktorat/pomoc-uporabnikom.html>

Telefonsko svetovanje (tehnična pomoč, e-JN): 080 2002, vsak dan od ponedeljka do petka med 8.00 in 16.00 uro: <https://ejn.gov.si/tehnicna-pomoc> (Enotni kontaktni center državne uprave)

Enota za pomoč uporabnikom, ki izvajajo oziroma sodelujejo pri javnih naročilih, sofinanciranih s sredstvi EU (help- desk): <https://ejn.gov.si/direktorat/pomoc-uporabnikom.html>

